smcproject/ml-wiki-sentences huggingface dataset:
അവലംബം {{ cite book }} :  CS1 maint: unrecognized language ( link ) {{ cite book }} : | first= has generic name ( help ) {{ cite book }} :  CS1 maint: unrecognized language ( link ) {{ cite book }} : | author2= has generic name ( help ) പുറത്തേക്കുള്ളകണ്ണികൾ Wikimedia Commons has media related to Philomachus pugnax .
വിക്കിസ്പീഷിസിൽ Philomachus pugnax എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikisource has the text of the 1920 Encyclopedia Americana article Ruff .
Ruff – Species text in The Atlas of Southern African Birds .
Mating strategy introduction and research Archived 2007-10-31 at the Wayback Machine .
Ruffs on postage stamps: www.birdtheme.org and www.bird-stamps.org Ageing and sexing (PDF; 2.0 MB) by Javier Blasco-Zumeta Gerd-Michael Heinze Archived 2014-12-02 at the Wayback Machine .
ബഹ്മനി സൽത്തനത്ത് ഇംഗ്ലീഷ് വിലാസം https://ml.wikipedia.org/wiki/Bahmani_Sultanate
ബഹ്മനിദ് സാമ്രാജ്യം എന്നും അറിയപ്പെട്ട ബഹ്മനി  സൽത്തനത്ത് തെക്കേ ഇന്ത്യയിലെ ഡെക്കാൻ ഭരിച്ച ഒരു മുസ്ലീം സാമ്രാജ്യമായിരുന്നു.
മദ്ധ്യകാല ഇന്ത്യയിലെ പ്രശസ്ത സാമ്രാജ്യങ്ങളിൽ ഒന്നായിരുന്നു ബഹ്മനി  സൽത്തനത്ത്.
മുഹമ്മദ്-ബിൻ തുഗ്ലക്കിന്റെ വാഴ്ചയുടെ അവസാന ഘട്ടത്തിൽ രാജ്യത്താസകലം കലാപങ്ങൾ പൊട്ടിപ്പുറപ്പെട്ടു.
1334-35ൽ കിഴക്കൻ തീര പ്രവിശ്യകൾ (കോറമണ്ഡൽ തീരം) വിഘടിച്ചു.
അതോടെ സാമ്രാജ്യത്തിന്റെ അധഃപതനം ആരംഭിച്ചു.
ഏതാണ്ട് ഇതേ സമയത്താണ് കൃഷ്ണാനദിക്കു തെക്ക് വിജയനഗര സാമ്രാജ്യം ശക്തിയാർജ്ജിച്ചു വന്നത്.
തുഗ്ലക്കിന്റെ   ദുർഭരണത്തിനെതിരായി ഡക്കാൻ പ്രവിശ്യകളിലെ അധികാരസ്ഥർ (അമീരൻ-ഇ-സദാ),  സംഘടിച്ചു  പടയെടുത്തു.
മാൾവയിലെ സൈന്യധിപൻറെ സഹോദരൻ  നസിറുദ്ദിൻ ഇസ്മായിൽ ഷായെ രാജാവായി അവരോധിച്ചു.
സാഹസികമായി പടപൊരുതിയ ഹസ്സൻ  കങ്ഗോ എന്ന പടയാളിക്ക് സഫർ ഖാൻ എന്ന സ്ഥാനപ്പേരും ജാഗീറും അനുവദിച്ചു കിട്ടി.
തുഗ്ലക് വീണ്ടും പടയുമായെത്തിയെങ്കിലും സഫർ ഖാൻ അവരെ തോല്പിച്ചു.
പിന്നീട് ഇസ്മായിൽ ഷാ  സഫർ ഖാനു വേണ്ടി കിരീടം ഒഴിഞ്ഞു.
അലാവുദ്ദീൻ ഹുസൈൻ കങ്ഗോ ബഹ്മിനി എന്ന പേരിൽ സഫർ ഖാൻ  സിംഹാസനമേറി.
തുഗ്ലക് ഡക്കാൻ വീണ്ടെടുക്കാൻ വൃഥാ ശ്രമങ്ങൾ നടത്തി.
ബഹ്മൻ ഷായുടെ കീഴിൽ ഡക്കാൻറെ ചെറുത്തു നില്പ്   വിജയിച്ചു,  ദില്ലി  സൽത്തനത്തിന്റെ തെക്കൻ പ്രവിശ്യകളെ ഉൾക്കൊള്ളിച്ച് ഡെക്കാനിൽ അലാവുദ്ദിൻ ബഹ്മൻ ഷാ ഒരു സ്വതന്ത്ര രാജ്യം സ്ഥാപിച്ചു.
ബഹ്മനിയുടെ തലസ്ഥാനം 1347 മുതൽ 1425 വരെ അഹ്സനാബാദ് ( ഗുൽബർഗ ) ആയിരുന്നു.
പിന്നീട് ഇത് അഹ്മദാബാദിലേയ്ക്ക് ( ബിദാർ ‍) മാറ്റി.
ഫെരിഷ്താ എന്ന തൂലികാനാമത്തിൽ ബീജാപൂർ ദർബാറിലെ ആസ്ഥാന ലേഖകൻ മുഹമ്മദ് കാസിം ഹിന്ദു ഷാ(1560-1620)  ബഹ്മനി സാമ്രാജ്യത്തിന്റെ സവിസ്തരമായ ചരിത്രം രേഖപ്പെടുത്തി.
ബാഹ്മനി വംശസ്താപകനായ സഫർഖാൻ എന്ന ഹസ്സൻ അഫ്ഗാൻ അല്ലെങ്കിൽ തുർക്കി വംശജനാണെന്ന് കരുതപ്പെടുന്നു.
ഇറാന്റെ ഐതിഹാസിക രാജാവായ ബഹ്മന്റെ പിന്തുടർച്ചക്കാരാണ് തങ്ങളെന്ന് ബഹ്മനി രാജവംശം വിശ്വസിച്ചതായും പറയപ്പെടുന്നു .
ഇവർ പേർഷ്യൻ സംസ്കാരത്തിന്റെയും സാഹിത്യത്തിന്റെയും പ്രോൽസാഹകരായിരുന്നു.
ഇവരിൽ ചിലർ പേർഷ്യൻ ഭാഷയിലും സാഹിത്യത്തിലും പ്രവീണരായിരുന്നു.
ബ്രാഹ്മണി എന്നത് ലോപിച്ച് ബഹ്മനി ആയതാണെന്ന തികച്ചും വ്യത്യസ്തമായ  മറ്റൊരു കഥയും പ്രചാരത്തിലിരുന്നു.
ഹസ്സൻ വളരെ ചെറുപ്പത്തിൽ ദില്ലിയിൽ ഗംഗൂ എന്ന ബ്രാഹ്മണന്റെ ഭൃത്യനായിരുന്നെന്നും, അവന് രാജയോഗമുണ്ടെന്ന് ബ്രാഹ്മണൻ പ്രവചിച്ചെന്നും  രാജപദവി ഏറ്റപ്പോൾ യജമാനസ്നേഹം കൊണ്ട് ബാമനി എന്നത് പേരിനോട് ചേർത്തതാണെന്നും പറയപ്പെടുന്നു.
ബഹ്മനി സുൽത്താൻമാർ Part of a series on കർണ്ണാടകത്തിൻറെ ചരിത്രം കർണ്ണാടകം കദംബർ and Gangas Chalukya dynasty Rashtrakuta Dynasty Western Chalukya Empire Hoysala Empire Vijayanagara Empire Bahamani Sultanate Bijapur Sultanate Political history of medieval Karnataka Mysore Kingdom Unification of Karnataka Societies Economies Architectures Forts This box: view talk edit അലാവുദ്ദിൻ ബഹ്മൻ ഷാ (ഭരണകാലം 1347-58)
ഹിജറാ വർഷം 748 ( ക്രി.വ 1347),റബി ഉൽ ആഖീർ മാസം,  24-ന്  വെളളിയാഴ്ചയാണ് അലാവുദ്ദീൻറെ കിരീടധാരണം നടന്നത്.
സുൽത്താൻറെ പേരിൽ ഖുത്ബാ വായിക്കപ്പെട്ടെന്നും നാണയങ്ങൾ ഇറക്കപ്പെട്ടെന്നും ഫെരിഷ്ത രേഖപ്പെടുത്തുന്നു.
വടക്ക് പെൻഗംഗ വരേയും തെക്ക് കൃഷ്ണാനദിവരേയും കിഴക്ക് ബോംഗീർ മുതൽ പടിഞ്ഞാറ് അറബിക്കടൽ വരേയും അലാവുദീൻ ഷാ സാമ്രാജ്യം വികസിപ്പിച്ചു .
ഗോവ, ദബോൾ തുറമുഖങ്ങൾ ബാഹ്മിനി സാമ്രാജ്യത്തിൽ ഉൾപ്പെട്ടിരുന്നു.
തലസ്ഥാനമായിരുന്ന ഗുൽബർഗ മോടി പിടിപ്പിക്കുന്നതിൽ അലാവുദീൻ ഷാ പ്രത്യേകം ശ്രദ്ധിച്ചു.
സാമ്രാജ്യത്തെ നാലു തരഫുകൾ(പ്രവിശ്യകൾ)ആയി വിഭജിച്ച് ഓരോന്നിനും തരഫ്ദാർ(ഗവർണർ) നിയമിച്ചു.
നയതന്ത്രപരമായ നീക്കങ്ങളാൽ സാമ്രാജ്യത്തിനകത്ത് സമാധാനം നിലനിർത്താനും കാര്യക്ഷമമായ ഭരണം നടത്താനും അലാവുദ്ദീൻ ഷാക്കു കഴിഞ്ഞു.
1358-ൽ അലാവുദീൻ ഷാ അന്തരിച്ചു.
മൂത്ത പുത്രൻ മുഹമ്മദ് ഷാ കിരീടമണിഞ്ഞു.
മുഹമ്മദ് ഷാ ഒന്നാമൻ (ഭരണകാലം 1358-75)
ഇരുപതു കൊല്ലത്തോളം സിംഹാസനത്തിലിരുന്ന മുഹമ്മദ് ഷാക്ക്  ബൈറാം ഖാന്റെ നേതൃത്വത്തിൽ നടന്ന ആഭ്യന്തരകലാപങ്ങളെ നേരിടേണ്ടി വന്നതു കൂടാതെ   വാറങ്കലിലെ കപായ നായക്കനായും വിജയനഗരത്തിലെ ബുക്കനുമായും നിരന്തരം യുദ്ധം ചെയ്യേണ്ടി വന്നു.
മുഹമ്മദ് ഷാക്ക് എല്ലാം അടിച്ചമർത്താനായി.
ബാഹ്മിനി സാമ്രാജ്യത്തിന്റേയും പ്രവിശ്യകളുടോയും ഭരണം മുഹമ്മദ് ഷാ ക്രമീകരിച്ചു.
എട്ടംഗങ്ങളടങ്ങിയ മന്ത്രിസഭ ഷായെ എല്ലാ വിധത്തിലും സഹായിച്ചു.
മന്ത്രിമാരിൽ ഒരാൾ സൈദുദ്ദീൻ ഗോറി നൂറു വയസ്സു വരെ ജീവിച്ചിരുന്നുതായും ആറാമത്തെ സുൽത്താന്റെ സേവനത്തിലിരിക്കെ അന്തരിച്ചതായും പറയപ്പെടുന്നു.
ഗുൽബർഗയിലെ വലിയ പളളിയുടെ പണി മുഴുമിപ്പിച്ചത് മുഹമ്മദ് ഷായാണ്.
അടുത്ത രണ്ടു ദശാബ്ദങ്ങൾ (1377-1397 )
ഈ രണ്ടു ദശാബ്ദക്കാലത്തിനിടയിൽ ബാഹ്മനി സിംഹാസനത്തിൽ അഞ്ചു സുൽത്താൻമാർ ഉപവിഷ്ഠരായി.
ഈ കാലഘട്ടത്തിലാണ് ബാഹ്മനി സാമ്രാജ്യത്തിനു ചുറ്റുമായി ഖാൻദേശ് , ഗുജറാത്ത് , മാൾവാ എന്നീ സ്വതന്ത്രരാജ്യങ്ങൾ രൂപം കൊണ്ടത്.
ദർബാറിൽ ഇറാനികളും,അറബികളും  തുർക്കി വംശജരും ദഖിനി മുസ്ലീംകളും ഉണ്ടായിരുന്നു.
ഇവർ തമ്മിൽ അധികാരവടംവലികളും നടന്നിരുന്നു .
കൊട്ടാരത്തിനകത്ത് തായ്വഴികൾ തമ്മിലുളള  സ്പർദ്ധകൾ രൂക്ഷമായി.
മുജാഹിദ് ഷായും ദാവൂദ് ഷായും കൊല്ലപ്പെട്ടു.
പിന്നീട് സ്ഥാനാരോഹണം ചെയ്ത മുഹമ്മദ് ഷാ രണ്ടാമൻ പത്തൊമ്പതു കൊല്ലം ഭരിച്ചു.
പക്ഷെ പുത്രൻ ഗിയാസുദ്ദീൻ,വധിക്കപ്പെട്ടു മന്ത്രിപദം നിഷേധിക്കപ്പെട്ട  തഗൽചിൻ (അഥവാ ലാൽ ചിൻ)എന്ന  വ്യക്തിയായിരുന്നു ഇതിനു പിന്നിൽ .
ഗിയാസുദ്ദീന്റെ വകയിലെ സഹോദരൻ ഷംസുദ്ദീൻ ദാവൂദിനെ സിംഹാസനത്തിലിരുത്തി തഗൽചിൻ മന്ത്രിസ്ഥാനം കൈക്കലാക്കി.
തഗൽചിന്നിന്റെ കുതന്ത്രങ്ങൾക്കെതിരായി ഫിറൂസ് ഷാ പോരാടി 1397-ൽ സിംഹാസനമേറി.
താജുദ്ദീൻ ഫിറൂസ് ഷാ(ഭരണകാലം 1397-1422)
ബഹ്മനി സാമ്രാജ്യത്തിലെ പ്രശസ്തനായ സുൽത്താനായിരുന്നു ഫിറൂസ് ഷാ, മുഹമ്മദി ഷാ ഒന്നാമൻറെ ഏറ്റവും ഇളയ സഹോദരനായിരുന്നു.
ഭരണസംവിധാനം ക്രമപ്പെടുത്തി.
ഭീമാ നദിക്കരയിൽ ഫിറൂസാബാദ് നഗരം പണിതു.
വിജയനഗര സാമ്രാജ്യത്തിനെതിരായി പൊരുതിയ രണ്ടു യുദ്ധങ്ങളിലും( 1398,1406) ഫിറൂസ് ഷാ വിജയം വരിച്ചു.
തത്ഫലമായി ദേവരായരുടെ മകളെ വിവാഹം കഴിക്കുകയും ബങ്കാപുരവും കോട്ടയും സ്ഥ്രീധനമായി സ്വീകരിക്കുകയും ചെയ്തു.
1417 -ൽ തെലങ്കാന ആക്രമിച്ചു  കീഴടക്കി.
പക്ഷേ പണഗൽ യുദ്ധം(1420) ഫിറൂസ് ഷാക്ക് അനുകൂലമായല്ല കലാശിച്ചത്.
ഹതാശനും അവശനുമായ സുൽത്താനെതിരായി സഹോദരൻ അഹ്മദ് രംഗത്തെത്തി.
ഫിറൂസ് സ്ഥാനമൊഴിഞ്ഞു കൊടുത്തു.
അഹ്മദ് ഷാ (ഭരണ കാലം 1422-35)
വിജയനഗരസാമ്രാജ്യവുമായുളള യുദ്ധങ്ങൾ കൊടുംപിരി കൊണ്ടത് ഇക്കാലത്താണ്.
വിജയനഗരം വമ്പിച്ചൊരു തുക പിഴയായി നല്കി.
വാറങ്കലും മാൾവയും അഹ്മദ് ഷാ കീഴടക്കി.
ബീദാറിനോട് സുൽത്താന് വലിയ താത്പര്യം തോന്നി അഹ്മദാബാദ് ബീദാർ എന്നൊരു നഗരം പണിത് തലസ്ഥാനം 1429-ൽ അങ്ങോട്ടു മാറ്റി.
ഗുജറാത്ത്, മാഹിം, കൊങ്കൺ എന്നിവ കൈവശപ്പെടുത്താനുളള ശ്രമങ്ങൾ സഫലമായില്ല.
അറുപത്തിയഞ്ചാമത്തെ വയസ്സിൽ(1435) അന്തരിച്ചു.
പുത്രൻ അലാവുദ്ദീൻ രാജപദവിയേറ്റു.
അലാവുദ്ദീൻ അഹ്മദ്ഷാ രണ്ടാമൻ(ഭരണകാലം 1436-58)
അലാവുദ്ദീൻ കൊങ്കൺ ഭാഗികമായി കീഴടക്കി.
ഖാൻദേശ് സുൽത്താൻറെ പുത്രിയേയും  രാജാ സംഗമേശ്വറിന്റെ പുത്രിയേയും  വിവാഹം ചെയ്തു.
അലാവുദ്ദീന്റെ വലംകൈയായി പ്രവർത്തിച്ചിരുന്നത് ദൗലതാബാദിലെ ഗവർണർ, ബസ്രക്കാരനായ ഖലാഫ് ഹുസൈനായിരുന്നു.
പക്ഷെ ദർബാറിൽ ദഖിനി മുസ്ലീം നേതാക്കൾ വിദേശീ മുസ്ലീം പ്രമാണികൾക്കെതിരെ സംഘടിതമായ നീക്കങ്ങൾ നടത്തി.
ഖലാഫ് ഹുസേൻ ഉൾപ്പെട അനേകായിരം വിദേശി മുസ്ലീം പ്രമാണികൾ കൊല്ലപ്പെട്ടു.
അലാവുദ്ദീന്റെ മരണത്തിനു മുമ്പു തന്നെ  പുത്രൻ ഹുമയൂണിനെ കിരീടാവകാശിയായി പ്രഖ്യാപിച്ചു.
അകാല മരണത്തിനു ശേഷം എട്ടു വയസ്സുകാരനായ പുത്രൻ നിസാം ഷാ സിംഹാസനമേറി, പക്ഷെ താമസിയാതെ മരണപ്പെട്ടു.
പിന്നീട് ഒമ്പതു വയസ്സുകാരനായ മുഹമ്മദ് രണ്ടാമൻ കിരീടമണിഞ്ഞു.
ഹുമായൂൺ (ഭരണകാലം1457-61 )
ഹുമായൂൺ നാലു വർഷത്തിൽ കുറവേ ഭരിച്ചുളളു.
അതിക്രൂരനായ സുൽത്താനായിരുന്നുവെന്ന്  ചരിത്രരേഖകൾ പറയുന്നു.
കാര്യശേഷിയുണ്ടായിരുന്ന  പ്രധാനമന്ത്രി മഹമൂദ് ഗവാന് സുൽത്താനെ നിയന്ത്രിക്കനായില്ല.
മുഹമ്മദ് മൂന്നാമൻ (ഭരണ കാലം 1463-82)
മൂഹമ്മദ് മൂന്നാമൻ ഇരുപതു വർഷക്കാലം ഭരിച്ചു.
തെലങ്കാന, കാഞ്ചി, മസൂലിപട്ടണം എന്നിവയെ കിഴ്പെടുത്തി  മുഹമ്മദ്  സാമ്രാജ്യം വികസിപ്പിച്ചു.
സമർഥനായ വസീർ ക്വാജാ മഹമൂദ് ഗവാൻ സുൽത്താന്റെ സഹായത്തിനുണ്ടായിരുന്നു.
ഗവാനോട് പക തോന്നിയ തെലങ്കാനയിലെ  തരഫ്ദാർ മാലിക് ഹസ്സൻ  ഗൂഢാലോചന നടത്തി.
മദ്യപാനിയായിരുന്ന സുൽത്താനെ ഗവാനെതിരായി പലതും ധരിപ്പിച്ചു.
ഗവാന്റെ വിശ്വസ്തതയിൽ സംശയാലുവായ സുൽത്താൻ ഗവാന് വധശിക്ഷ വിധിച്ചു.
പിന്നീട് സത്യം വെളിപ്പെട്ടപ്പോൾ പശ്ചാത്താപഗ്രസ്ഥനായ   സുൽത്താൻ ഒരു വർഷത്തിനകം  മരണമടയുകയും ചെയ്തു.
, , മഹമൂദ്ഷാ (ഭരണകാലം 1482-1518 )
പന്ത്രണ്ടാമത്തെ വയസ്സിലാണ് മഹമൂദ് സുൽത്താൻ പദം ഏറ്റെടുത്തത്.
മുപ്പത്തിയാറു വർഷം ഭരിച്ചെങ്കിലും യഥാർഥത്തിൽ അധികാരം കൈകാര്യം ചെയ്യാനുളള കാര്യപ്രാപ്തി ഉണ്ടായിരുന്നില്ല.
പതനം: ഡെക്കാൻ  സൽത്തനത്തുകൾ
മഹമൂദിനെ തുടർന്നുളളവരിൽ അഹ്മദ് (1518-21 ) അലാവുദ്ദീൻ മൂന്നാമൻ(1521) വാലിയുളള (1521-24) കലിം ഉളള(1524-27) ആരും തന്നെ കെല്പുളള ഭരണാധികാരികൾ ആയിരുന്നില്ല.
വിജയ നഗര സാമ്രാജ്യവുമായുളള നിലക്കാത്ത യുദ്ധങ്ങളും ബഹ്മനിയെ തളർത്തി.
1490-ൽ ദൗലതാബാദിലെ  നിസാം ഉൾ-മുൾക്, ബീജാപൂരിലെ യൂസഫ് അദിൽഖാൻ, ബീരാറിലെ ഫതുളള ഇമാദുൽ മുൽക് എന്നിവർ സ്വയം പ്രഖ്യാപിത രാജാക്കന്മാരായി.
അതോടെ  നിസാം ഷാഹി(അഹ്മദ്നഗർ), അദിൽ ഷാഹി(ബീജാപൂർ) ഇമാദ് ഷാഹി(ബീരാർ) സുൽത്തനത്തുകളുടെ വിത്തുകൾ വീണു.
1512-ൽ ഗോൽക്കൊണ്ടയിലെ കുതുബ് ഷാഹി വംശവും രൂപം കൊണ്ടു.
-1527-ൽ ആണ്  അവസാനത്തെ ബാഹ്മനി സുൽത്താൻ കലീമുളളയുടെ മരണശേഷം മന്ത്രി അമീർ അലി ബരീദ് ബീഡാറിലെ ബരിദ് ഷാഹി വംശം സ്ഥാപിച്ചത്.
അഹ്മദ്നഗർ , ബീരാർ , ബിദാർ , ബിജാപ്പൂർ , ഗോൽക്കൊണ്ട എന്നീ അഞ്ച് രാജ്യങ്ങൾ  ഒരുമിച്ച് ഡെക്കാൻ  സൽത്തനത്തുകൾ എന്ന് അറിയപ്പെടുന്നു.
ഡെക്കാൻ സുൽത്തനത്തുകൾ  പലപ്പോഴും  സംഘം ചേർന്നും അല്ലാതേയും പരസ്പരവും  വിജയനഗരവുമായി യുദ്ധങ്ങൾ നടത്തി.
അവലംബം പുറത്തുനിന്നുള്ള കണ്ണികൾ ഡെക്കാൻ ഭരണാധികാരികളുടെ കാലക്രമം Archived 2007-06-29 at the Wayback Machine .
ലൈബ്രറി ഓഫ് കോൺഗ്രസ് - എ കണ്ട്രി സ്റ്റഡി: ഇന്ത്യ
ബഹ്മാൻ ഗൊബാദി ഇംഗ്ലീഷ് വിലാസം https://ml.wikipedia.org/wiki/Bahman_Ghobadi
വിഖ്യാത ഇറാൻ കുർദിഷ് സംവിധായകനാണ് ബഹ്മാൻ ഗൊബാദി (Persian: بهمن قبادی‎, Kurdish: به‌همه‌ن قوبادی) ജീവിതരേഖ
പതിനെട്ടാംവയസ്സിൽ  സിനിമാസംവിധാനം തുടങ്ങി.
അഞ്ച് ഫീച്ചർചിത്രങ്ങൾ സംവിധാനം ചെയ്തു.
ഹ്രസ്വചിത്രത്തിലായിരുന്നു തുടക്കം.
രണ്ടായിരത്തിൽ ആദ്യത്തെ ഫീച്ചർചിത്രം  'എ ടൈം ഫോർ ഡ്രങ്കൺ ഹോഴ്‌സസ്' പുറത്തുവന്നു.
മാതാപിതാക്കളുടെ മരണശേഷം കുടുംബഭാരം തലയിൽ വീഴുന്ന അയൂബ് എന്ന കുർദ് ബാലന്റെ കഠിനജീവിതയാത്രയാണ് ഈ ചിത്രത്തിന്റെ ഇതിവൃത്തം.
2004-ൽ ഇറങ്ങിയ 'ടർട്ട്ൽസ് കാൻ ഫ്ലൈ'  എന്ന സിനിമയും കുട്ടികളുടെ യാതനാപർവത്തിലൂടെയാണ് കടന്നുപോകുന്നത്.
2003-ൽ അമേരിക്ക ഇറാഖിൽ നടത്തിയ ആക്രമണത്തിന് തൊട്ടുമുമ്പുള്ള ഒരു കർദ് അഭയാർഥിക്യാമ്പാണ് ഇതിന്റെ പശ്ചാത്തലം.
ഫിലിമോഗ്രാഫി ബഹ്മാൻ ഗൊബാദി 2009ൽ ചിത്രം തീയതി ഗോൾബാജി 1990 ഹ്രസ്വ ചിത്രം ഓ ഗ്ലാൻസ് 1990 ഹ്രസ്വ ചിത്രം എഗെയിൻ റെയിൻ വിത്ത് മെലഡി 1995 ഹ്രസ്വ ചിത്രം പാർട്ടി 1996 ഹ്രസ്വ ചിത്രം ലൈക്ക് മദർ 1996 ഹ്രസ്വ ചിത്രം ഗോഡ്സ് ഫിഷ് 1996 ഹ്രസ്വ ചിത്രം നോട്ട് ബുക്ക്സ് ക്വാട്ട് 1996 ഹ്രസ്വ ചിത്രം ഡിങ് 1996 ഹ്രസ്വ ചിത്രം ലൈഫ് ഇൻ ഫോഗ് 1997 ഹ്രസ്വ ചിത്രം ദ പിജിയൺ ഓഫ് നദിർ ഫ്ലൂ 1997 ഹ്രസ്വ ചിത്രം ടെലിഫോൺ ബൂത്ത് 1997 ഹ്രസ്വ ചിത്രം എ ടൈം ഫോർ ഡ്രൻകൺ ഹോർസസ് 2000 മറൂൺഡ് ഇന്ഡ ഇറാഖ് 2002 വാർ ഈസ് ഓവർr 2003 ഹ്രസ്വ ചിത്രം ദഫ് 2003 ഹ്രസ്വ ചിത്രം ടർട്ടിൽസ് ക്യാൻ ഫ്ലൈ 2004 ഹാഫ് മൂൺ 2006 നോ വൺ നോസ് എബൗട്ട് പേർഷ്യൻ കാറ്റ്സ് 2009 റൈനോസ് സീസൺ 2012 പുറം കണ്ണികൾ പേർഷ്യൻ പൂച്ചകളെക്കുറിച്ച് എന്തറിയാം?
Archived 2012-03-05 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് Bahman Ghobadi Mij Film Index Film Award Profiling Bahman Qobadi Archived 2008-12-20 at the Wayback Machine .
ബഹ്റൈൻ ഇംഗ്ലീഷ് വിലാസം https://ml.wikipedia.org/wiki/Bahrain ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കിംഗ്ഡം ഓഫ് ബഹ്‌റൈൻ ദേശീയ പതാക ദേശീയ ചിഹ്നം ആപ്തവാക്യം: ബഹ്‌റിനോന(നമ്മുടെ ബഹറിൻ) ദേശീയ ഗാനം: തലസ്ഥാനം മനാമ രാഷ്ട്രഭാഷ അറബി , ഇംഗ്ലീഷ് , പേർഷ്യൻ ഗവൺമന്റ്‌ രാജാവ് പ്രധാനമന്ത്രി‌ രാജഭരണം ഹമദ് ബിൻ അൽ ഖലീഫ Salman bin Hamad Al Khalifa {{{സ്വാതന്ത്ര്യം/രൂപീകരണം}}} 1971 വിസ്തീർണ്ണം 665 ചതുരശ്ര കിലോമീറ്റർ ജനസംഖ്യ • ജനസാന്ദ്രത 688,345 (2005) 987/ച.
മീ നാണയം ബഹറിൻ ദിനാർ ( BHD ) ആഭ്യന്തര ഉത്പാദനം {{{GDP}}} ( {{{GDP Rank}}} ) പ്രതിശീർഷ വരുമാനം {{{PCI}}} ( {{{PCI Rank}}} ) സമയ മേഖല UTC+3 ഇന്റർനെറ്റ്‌ സൂചിക .bh ടെലിഫോൺ കോഡ്‌ +973
ബഹ്‌റൈൻ ( ഇംഗ്ലീഷ് : :The Kingdom of Bahrain - അറബി : مملكة البحرين ‬ )‍ മധ്യപൂർവ്വദേശത്തെ ചെറിയ ഒരു ദ്വീപു രാജ്യമാണ്.
ഏഷ്യൻ വൻ‌കരയുടെ തെക്കുപടിഞ്ഞാറ് പേർഷ്യൻ ഉൾക്കടലിലാണ് ബഹ്‌റൈനിന്റെ സ്ഥാനം.
പടിഞ്ഞാറ് സൗദി അറേബ്യയും തെക്ക് ഖത്തറുമാണ് അയൽരാജ്യങ്ങൾ.
പുരാതന കാലം മുതലേ മനുഷ്യവാസമുണ്ടായിരുന്ന രാജ്യമാണ് ബഹ്റൈൻ. 'രണ്ട് കടലുകൾ' എന്നാണ് ബഹ്റൈൻ എന്ന വാക്കിന്റെ അർത്ഥം.
പേർഷ്യൻ ഉൾക്കടലിലെ ഈ രാജ്യത്തിന്റെ നയതന്ത്രപ്രധാനമായ സ്ഥാനം അസ്സീറിയൻ , ബാബിലോണിയൻ , പേർഷ്യൻ , അറബ് വംശജരെ ഈ രാജ്യത്തെ സ്വന്തം അധീനതയിൽ നിർത്താൻ പ്രേരിപ്പിച്ചു, മെസൊപൊട്ടേമിയൻ സംസ്കാര കാലത്ത് ഡിൽമൻ എന്ന പ്രദേശവുമായി ബഹ്റൈനു കച്ചവട ബന്ധങ്ങളുണ്ടായിരുന്നതായി കരുതപ്പെടുന്നു.
ബി.സി ആറു മുതൽ മൂന്നു വരെയുള്ള നൂറ്റാണ്ടുകളിൽ ഈ രാജ്യം ഇറാനിലെ ഹഖാമനിഷിയാൻ പേർഷ്യൻ സാമ്രാജ്യത്തിന്റെ ഭാഗമായിരുന്നു.
അക്കാലത്ത് ഈ രാജ്യം അവാൽ (Awal), മിഷ്മാഹിഗ് (Mishmahig) എന്നീ നാമങ്ങളിലായിരുന്നു അറിയപ്പെട്ടിരുന്നത്.
ബി.സി. മൂന്നാം നൂറ്റാണ്ടു മുതൽ എ.ഡി. ഏഴാം നൂറ്റാണ്ടിൽ ഇസ്ലാമിന്റെ പ്രവേശം വരെ ബഹ്റൈന്റെ നിയന്ത്രണം ഇറാനിലെ പാർഥിയ , സസാനിഡ് എന്നീ രണ്ട് സാമ്രാജ്യങ്ങൾക്കായിരുന്നു.
25 ബി.സിയോടു കൂടി പാർഥിയൻ സാമ്രാജ്യം അതിന്റെ അതിരുകൾ ഒമാൻ വരെ വ്യാപിപ്പിച്ചിരുന്നു.
ബഹ്റൈൻ - ഒരു വിഹഗവീക്ഷണം മനാമ- തലസ്ഥാന നഗരം
വ്യാപാര നിയന്ത്രണം കൈക്കലാക്കാനായി പേർഷ്യൻ ഗൾഫിലെ തെക്കൻ തീരത്തു മുഴുവൻ പാർഥിയൻ സാമ്രാജ്യം പട്ടാളത്തെ വിന്യസിപ്പിച്ചിരുന്നു.
എന്നാൽ എ.ഡി. മൂന്നാം നൂറ്റാണ്ടിൽ പാർഥിയൻ സമ്രാജ്യത്തിനു മേൽ സസാനിഡുകൾ മേൽക്കൈ നേടി.
പിന്നീട് ഇസ്ലാമിന്റെ ഉയർച്ചയുടെ ഘട്ടങ്ങൾ വരെ സസാനിഡ് സാമ്രാജ്യം ഈ മേൽക്കൈ നിലനിർത്തി.
സസാനിയൻ സാമ്രാജ്യാധിപനായിരുന്ന അർദാശിർ (Ardashir) ഒമാനിലേക്കും ബഹ്റൈനിലേക്കും പട നയിക്കുകയും ബഹ്റൈനിലെ പാർഥിയൻ ഗവർണർ ആയിരുന്ന സനാട്രുക്കിനെ (Sanatruq) പരാജയപ്പെടുത്തുകയും ചെയ്തു.
ഇതിനു ശേഷം ബഹ്റൈൻ ദ്വീപുസമൂഹം സസാനിഡ് സാമ്രാജ്യത്തിന്റെ തെക്കൻ പ്രവിശ്യയായി മാറി.
ഇസ്ലാമിന്റെ ആഗമനം വരെ ബഹ്റൈൻ നെസ്റ്റോറിയൻ ക്രിസ്തുമതത്തിന്റെ ഒരു കേന്ദ്രമായിരുന്നു.
എ.ഡി. 899-ൽ ബഹ്റൈൻ കാർമാതിയൻ അധീനതയിലായി.
1076-ൽ അൽ ഹാസയിലെ ഉയുനിഡ് എന്ന അറബ് സാമ്രാജ്യം കാർമാതിയൻ ആധിപത്യത്തെ പൂർണമായും കീഴടക്കുന്നത് വരെ ഈ ഭരണം തുടർന്നു.
കഅബയിലെ കറുത്ത കല്ല് കവർന്നതും പിന്നീട് തിരിച്ചെത്തിച്ചും ബഹ്റൈനിലെ കാർമാതിയൻ ആധിപത്യക്കാലത്താണ്.
പതിനെട്ടാം നൂറ്റാണ്ടിന്റെ അവസാനം മുതൽ ബഹ്റൈനിന്റെ ഭരണം കൈയാളിയത് അൽ ഖലീഫ കുടുംബമാണ്.
1820-ൽ ഒരു സമാധാന ഉടമ്പടി ഒപ്പുവെച്ച് ബ്രിട്ടീഷ് സാമ്രാജ്യവുമായി ഒരു അടുത്ത ബന്ധം ബഹ്‌റൈൻ കാത്തു സൂക്ഷിച്ചു.
മറ്റു പേർഷ്യൻ രാജ്യങ്ങളുമായും സമാനമായ കരാറുകൾ ബ്രിട്ടീഷ് സാമ്രാജ്യം ഇക്കാലത്ത് നിലനിർത്തിപ്പോന്നിരുന്നു.
ബ്രിട്ടീഷ് സാമ്രാജ്യത്തിനല്ലാതെ മറ്റാർക്കും രാജ്യത്തിന്റെ ഭാഗങ്ങൾ വിട്ടു കൊടുക്കരുതെന്നും ബ്രിട്ടനുമായല്ലാതെയോ ബ്രിട്ടന്റെ സമ്മതത്തോടു കൂടിയല്ലാതെയോ മറ്റൊരു രാജ്യവുമായും ബന്ധങ്ങളുണ്ടാക്കരുതെന്നുമാണ് ഈ കരാറിന്റെ കാതൽ.
അതിരുകൾക്കപ്പുറത്തു നിന്നുള്ള ആക്രണങ്ങളിൽ നിന്ന് ബഹ്റൈനെ സംരക്ഷിക്കാമെന്ന് ബ്രിട്ടൻ വാഗ്ദാനം ചെയ്തు.
രണ്ടാം ലോകയുദ്ധത്തിന്റെ അവസാനം പേർഷ്യൻ രാജ്യങ്ങളുമായി ഉടമ്പടിയുണ്ടാക്കാനു
ള്ള‍  കേന്ദ്രമായി ബ്രിട്ടൻ തെരഞ്ഞെടുത്തത് ബഹ്റൈനെയായിരുന്നു.
1968-ൽ ഈ ഉടമ്പടി കരാറുകൾ അവസാനിപ്പിച്ച് ബ്രിട്ടൺ പിന്മാറിയപ്പോൾ ഖത്തർ ഉൾപ്പെടെ എട്ട് അറബ് രാജ്യങ്ങളുടെ ഒരു സഖ്യത്തിൽ ബഹ്‌റൈൻ അംഗമായി.
പിന്നീട് 1971 ആഗസ്റ്റ് 15-ന് ബഹ്‌റൈൻ സ്വാതന്ത്ര䵍യപ്രഖ്യാപനം നടത്തി സ്വതന്ത്ര്യ രാജ്യമായി മാറി.
പരിമിതമായ ജനാധിപത്യം അനുവദിച്ചിരിക്കുന്ന ബഹ്റൈനിൽ ജനപ്രതിനിധികളെ തെരഞ്ഞെടുക്കുന്നത് വോട്ടവകാശമുള്ള പൗരന്മാരാണ്.
അമേരിക്കയുടെ മധ്യേഷ്യൻ സായുധപ്രവർത്തനങ്ങൾക്കുള്ള നാവികസേനാ കേന്ദ്രമായി ഇന്ന് ബഹ്‌റൈൻ വർത്തിക്കുന്നു.
സുന്നി - ഷിയാ സംഘർഷം വളരെ മൂർച്ഛിച്ച രാജ്യമാണ് ബഹ്റൈൻ .
ഭരണം നടത്തുന്ന അൽ ഖലീഫാ കുടുംബം ഉൾപ്പെടുന്ന ന്യൂനപക്ഷമായ സുന്നി വിഭാഗമാണ് രാജ്യത്തെ എല്ലാ അധികാരങ്ങളും സമ്പത്തും കൈയാളുന്നത്.
കൂടുതൽ അധികാരങ്ങൾ വിട്ടു കിട്ടാൻ ശിയാ വിഭാഗം നടത്തുന്ന പ്രക്ഷോഭങ്ങൾ പലപ്പോഴും അക്രമാസക്തമാറുണ്ട്.
സംസ്കാരം F1 മോട്ടോർസ്പോർട്സ് വേദി, ബഹ്‌റൈൻ
ജനസംഖ്യയിൽ മൂന്നിൽ രണ്ടും അറബികളാണ് .
അവരിൽ തന്നെ ചെറിയൊരു വിഭാഗം ഒമാനികളും സൗദി അറേബ്യക്കാരും വരും.
ഇറാൻ , ഇന്ത്യ , ഫിലിപ്പൈൻസ് , പാകിസ്താൻ , ബ്രിട്ടൺ എന്നീ രാജ്യങ്ങളിൽ നിന്നുള്ളവർ വിദേശികളിൽ ഉൾപ്പെടുന്നു.
ലോകത്തിലെ ഏറ്റവും മികച്ച മുത്തുകൾ മുൻകാലങ്ങളിൽ ബഹ്റൈനിൽ നിന്നാണ് എത്തിയിരുന്നത്.
പ്രദേശത്തെ എണ്ണ നിക്ഷേപത്തിന്റെ കണ്ടെത്തലോടെ ബഹ്‌റൈനിലെ മുത്തുവാരലിന്  അന്ത്യമായി.
ഗൾഫ് പ്രദേശത്ത് ആദ്യമായി എണ്ണ നിക്ഷേപം കണ്ടെത്തിയത് 1930-കളിൽ ബഹ്‌റൈനിലാണ്.
ഇന്ന് മുത്തുവാരൽ ഒരു വിനോദം മാത്രമായി മാറിക്കഴിഞ്ഞു.
പാരമ്പര്യ കലാരൂപങ്ങളും സംഗീതവും നൃത്തവും കായികപാരമ്പര്യവും ഇഴ കലർന്ന ബഹ്‌റൈൻ സം‌സ്കാരം സാമ്പത്തിക വളർച്ചകൾക്കിടയിലും മറഞ്ഞു പോയില്ല.
കാൽപ്പന്ത് കളിയാണ് ഏറ്റവും ജനപ്രിയമായ കളി.
വൈവിധ്യമുള്ള ഭക്ഷണങ്ങൾ ബഹ്റൈൻ സം‌സ്കാരത്തിന്റെ ഒഴിച്ചു കൂടാനാവാത്ത ഭാഗമാണ്.
അറബ് രാജ്യങ്ങളിൽ വെച്ച് കൂടുതൽ സ്വതന്ത്രമായ സാമൂഹികഘടനയുള്ള ബഹ്റൈനിൽ ആഘോഷങ്ങൾക്കും വർണ്ണാഭമായ ആചാരങ്ങൾക്കും വലിയ സ്ഥാനമാണുള്ളത്.
സമ്പദ്ഘടന പ്രമാണം:1 BHD reverse.jpg ബഹ്‌റൈൻ ദിനാർ
മധ്യേഷ്യയിലെ ഏറ്റവും സാമ്പത്തിക സ്വാതന്ത്ര്യമുള്ള രാജ്യമാണ് ബഹ്‌റൈൻ .
വരുമാന നികുതി, .
സി.ഐ.എ. യുടെ 2008-ലെ 'വേൾഡ് ഫാക്റ്റ് ബുക്ക്' അനുസരിച്ച് വളർച്ചാനിരക്ക് 6.1 ശതമാനവും പ്രതിശീർഷ വരുമാനം 37,200 ഡോളറുമാണ്.
ഉയർന്ന ജീവിത നിലവാരമുള്ള ബഹ്റൈനിൽ താമസ-ഗതാഗത രംഗങ്ങളിൽ സർക്കാർ ഇളവുകൾ നൽകുന്നുണ്ട്.
സിത്ര ദ്വീപിലെ എണ്ണ ശുദ്ധീകരണ ശാലകളാണ് ബഹ്‌റൈനിലെ ഏറ്റവും വലിയ വ്യവസായ ശാലകൾ.
ബഹ്‌റൈനിലും  സൗദി അറേബ്യയിലും ഉല്പാദിപ്പിക്കുന്ന പെട്രോളിയം ഇവിടെ വെച്ച് ശുദ്ധീകരിക്കുന്നു.
അലൂമിനിയം ഉരുക്കി ശുദ്ധീകരിക്കുന്ന ഒരു വലിയൊരു വ്യവസായ ശാലയും ബഹ്‌റൈനിൽ പ്രവർത്തിക്കുന്നുണ്ട്.
ബാങ്കിംഗ്, ടൂറിസം മേഖലകളും ശക്തമാണ്.
ഗൾഫ് മേഖലയിലെ ബാങ്കിംഗ് തലസ്ഥാനമായി ബഹ്റൈൻ മാറിക്കഴിഞ്ഞിട്ടുണ്ട്.
2008-ന്റെ ആദ്യ പകുതിയിൽ ബാങ്കിംഗ് മേഖലയിൽ 17 ദശലക്ഷം ഡോളറിന്റെ വളർച്ച രേഖപ്പെടുത്തിയിട്ടുണ്ട്.
പ്രധാന ദ്വീപിന്റെ വടക്കൻ ഭാഗങ്ങൾ കൃഷിക്കനുയോജ്യമായ സ്ഥലങ്ങളാണ്.
എങ്കിലും പ്രതിശീർഷ വരുമാനത്തിന്റെ 1% മാത്രമാണ് കൃഷിയിൽ നിന്ന് ലഭിക്കുന്നത്.
ഈത്തപ്പഴം, പച്ചക്കറികൾ, പാലുല്പന്നങ്ങൾ, തക്കാളി, അനാർ തുടങ്ങിവയാണ് പ്രധാന കാർഷിക വിളകൾ.
വൈദഗ്ദ്യം കുറഞ്ഞ തൊഴിലാളികൾ രാജ്യത്തിന്റെ ഒരു ന്യൂനതയാണ്.
കൂടുതൽ വിദേശ നിക്ഷേപത്തെയും തൊഴിൽ സാധ്യതകളെയും പ്രോത്സാഹിക്കാനായി നിലവിലുള്ള സ്പോൺസർഷിപ്പ് നിയമങ്ങളിലും തൊഴിൽ വ്യവസ്ഥകളിലും അഴിച്ചുപണികൾ വരുത്താനും നിക്ഷേപത്തിന്റെ മുഴുവൻ ഭാഗവും വിദേശികൾക്ക് നൽകാനും സർക്കാർ തീരുമാനമെടുത്തിട്ടുണ്ട്.
അവലംബം ↑ http://www.economywatch.com/world_economy/bahrain/ ↑ http://www.theodora.com/wfbcurrent/bahrain/bahrain_economy.html ↑ http://www.arabianbusiness.com/529199-bahrain-banking-sector-surges-17bn-in-h1 ↑ http://www.britannica.com/EBchecked/topic/49072/Bahrain/45133/Agriculture-and-fishing ↑
[[tg:БаҳрайнY]
ബഹുവർഷി കുടപ്പന ഒരു ബഹുവർഷി സസ്യം
വളർച്ചാ കാലയളവിന്റെ അന്ത്യത്തിൽ ഒരിക്കൽ മാത്രം പുഷ്പ്പിക്കുകയും പുനരുത്പാദനം നടത്തിയശേഷം നശിക്കുകയും ചെയ്യുന്ന സസ്യങ്ങളാണ് ബഹുവർഷി .
മുള , കുടപ്പന എന്നിവ ഉദാഹരണം.
ബഹേറ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ഓഗസ്റ്റ് മുതൽ തുടരുന്നു.
ബഹേറ Bahera ഇന്ത്യയിലെ ബിഹാർ സംസ്ഥാനത്തെ ഒരു പട്ടണമാണ്.
ദർഭംഗ ജില്ലയുടെ അടുത്തു കിടക്കുന്നു.
ബഹൈനി ഡോബ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ബഹൈനി ഡോബ.
ബഹൈനി ഡോബ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബഹൈനി ഡോബയിൽ 123 വീടുകൾ ഉണ്ട്.
ഇതിൽ 336 പുരുഷന്മാരും 318 സ്ത്രീകളും ഉൾപ്പെടുന്നു.
ബഹൈനി ഡോബയിലെ സാക്ഷരതാ നിരക്ക് 79.36 ശതമാനമാണ്.
ബഹൈനി ഡോബയിലെ 6 വയസ്സിനു താഴെയുള്ള കുട്ടികളുടെ എണ്ണം 57 ആണ്.
ഇത് ബഹൈനി ഡോബയിലെ ആകെ ജനസംഖ്യയുടെ 8.72 ശതമാനമാണ്.
2011ലെ ജനസംഖ്യാ കണക്കെടുപ്പ് രേഖകൾ പ്രകാരം 292 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 210 പുരുഷന്മാരും 82 സ്ത്രീകളും ഉണ്ട്.
2011ലെ കാനേഷുമാരി പ്രകാരം 72.95 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു.
എന്നാൽ 11.99 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബഹൈനി ഡോബയിലെ 147  പേരും പട്ടികജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 123 - - ജനസംഖ്യ 654 336 318 കുട്ടികൾ (0-6) 57 26 31 പട്ടികജാതി 147 71 76 പട്ടികവർഗ്ഗം 0 0 0 സാക്ഷരത 79.36 % 53.37 % 46.63 % ആകെ ജോലിക്കാർ 292 210 82 ജീവിതവരുമാനമുള്ള ജോലിക്കാർ 213 193 20 താത്കാലിക തൊഴിലെടുക്കുന്നവർ 35 34 1 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ബഹൈനി കിമ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ബഹൈനി കിമ.
ബഹൈനി കിമ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബഹൈനി കിമയിൽ 50 വീടുകൾ ഉണ്ട്.
ആകെ ജനസംഖ്യ 298 ആണ്.
ഇതിൽ 158 പുരുഷന്മാരും 140 സ്ത്രീകളും ഉൾപ്പെടുന്നു.
ബഹൈനി കിമയിലെ സാക്ഷരതാ നിരക്ക് 75.17 ശതമാനമാണ്.
ബഹൈനി കിമയിലെ 6 വയസ്സിനു താഴെയുള്ള കുട്ടികളുടെ എണ്ണം 24 ആണ്.
ഇത് ബഹൈനി കിമയിലെ ആകെ ജനസംഖ്യയുടെ 8.05 ശതമാനമാണ്.
ഇതിൽ 96 പുരുഷന്മാരും 16 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 71.43 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു.
എന്നാൽ 4.46 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബഹൈനി കിമയിലെ 204  പേരും പട്ടികജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 50 - - ജനസംഖ്യ 298 158 140 കുട്ടികൾ (0-6) 24 12 12 പട്ടികജാതി 204 107 97 പട്ടികവർഗ്ഗം 0 0 0 സാക്ഷരത 75.17 % 58.04 % 41.96 % ആകെ ജോലിക്കാർ 112 96 16 ജീവിതവരുമാനമുള്ള ജോലിക്കാർ 80 77 3 താത്കാലിക തൊഴിലെടുക്കുന്നവർ 5 5 0 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ബഹ്റിൻ പീർലിങ്ങ് ട്രൈൽ ഇംഗ്ലീഷ് വിലാസം https://ml.wikipedia.org/wiki/Bahrain_Pearling_Trail
ബഹ്റിനിലെ മുഹറഖ് ദ്വീപിൽ സ്ഥിതി ചെയ്യുന്ന 3.5 കിലോമീറ്റർ നീളമുള്ള ട്രെയിലാണ്‌ ബഹ്റിൻ പീർലിങ്ങ് ട്രൈൽ(Bahrain pearling trail).
ബഹ്റിൻ ചരിത്രത്തിൽ 1930 വരെ  ഇവിടം കടലിൽ ചാടി മുത്തുകൾ പെറുക്കുന്നവരാണ്‌ ഇവിടെ താമസിച്ചിരുന്നത്.
ജപ്പാനിൽ മുത്തുകൾ സംസ്ക്കരിച്ച് തുടങ്ങിയത്തോടെ ബഹ്രിനിലെ ഈ പ്രദേശത്തെ കച്ചവടം അവസാനിച്ചു .2000 ബീ.
സി മുതല്ക്കെ തന്നെ ബഹ്റിനിൽ ഈ വ്യവസായം നിലനിന്നിരുന്നു .
ഇതിന്റെ പാതയോരത്ത് 17 കെട്ടിടങ്ങൾ മുർഹറഖിലുണ്ട് .
ഇതിനടുത്ത കടലിൽ മൂന്ന് ഓയിസ്റ്റർ ബെഡുകൾ ഉണ്ട്.
മുഹറഖിന്റെ തെക്കേയറ്റത്ത് ബു മാഹിർ കോട്ടയും തീരത്തിന്റെ ഒരു വശവും നില നില്ക്കുന്നു .
ഈ ട്രൈൽ 2012 ജൂൺ 30 ന്‌ യുനെസ്ക്കോ ലോക പൈതൃക പദവി നൽകി.
ബഹറിനിലെ ബഹ്രിൻ കോട്ടയ്ക്ക് ശേഷം ലോക പൈതൃക പദവി ലഭിക്കുന്ന രണ്ടാമത്ത് പ്രദേശമാണ്‌ ഇത്.
യുനെസ്ക്കോ ഇവിടെ ദ്വീപിന്റെ സമ്പദ് വ്യവസ്ഥ ഇവിടത്തെ പേളിങ്ങിലാണെന്ന് പറയുന്നു.
ഇന്റർനാഷണൽ മീഡിയ  ഈ സ്ഥലത്തെ ബഹ്റിൻ പീർലിങ്ങ് ട്രൈൽ എന്നാണ്‌ പരാമർശിക്കുന്നത് .
2000 ബി.സി.യിൽ അറീസിയൻ പുസ്തകത്തിലാണ്‌ ആദ്യമായി ബഹ്റിനിലെ ഇവിടത്തെ മുത്ത് വാരലിനെ പരാമർശിക്കുന്നത് .
ബഹ്റിൻ(ടൈലോസ് എന്നാണ്‌ ഗ്രീക്ക് നാമം)നെ പറ്റി പ്ലീനി ,ധാരാളം മുത്തുകളുള്ള പ്രശ്തമായ പ്രദേശമാണെന്ന് രേഖപ്പെടുത്തി .
ഈ സ്ഥലത്തെ മുത്തുവാരലിന്റെ സുവർണ്ണ കാലഘട്ടം 1850നും 1930നുമിടക്കാണ്‌ .
ഡയമെൻഡിനേക്കാൾ വിലയുള്ള വസ്തുവായിരുന്നു അന്ന് മുത്ത്.
ജാക്ക്വെസ് കാർട്ടീർ പോലുള്ള  ധാരാളം ജൂലറിക്കാർ ഇവിടേക്ക് ആകർഷിക്കുന്നു.1930ന്റെ അവസാനത്തോടെ 30,000 മുത്തു വാരുന്ന മുങ്ങൽ വിദഗ്ദ്ധർ ഇവിടെയുണ്ടായിരുന്നു.1932ൽ എണ്ണ കണ്ടുപിടിക്കുന്നതിനു മുൻപ് മുത്തു വാരലായിരുന്ന് ബഹ്റിന്റെ പ്രധാന തൊഴിൽ.
പേളിങ്ങ് വ്യവസായത്തിന്റെ തകർച്ചക്ക് ശേഷം മുത്ത് വാരുന്നവർ പുതിയ എണ്ണ വ്യവസായത്തിലേക്ക് മാറി .
ഇന്ന് മുത്ത് വാരൽ ഈ രാജ്യത്ത് നിരോധിച്ചിരിക്കുന്നു.
Few pearl divers remain today.
The Siyadi family mosque and majlis in the background ലോക പൈതൃക കമ്മറ്റി വിവരണം
ഈ സ്ഥലം പാരമ്പര്യ മുത്ത് വ്യവസായത്തിന്റെ അവസാനത്തെ അവശേഷിപ്പുകളിൽ ഒന്നാണ്‌.
ഗൾഫ് സാമ്പത്തിക വളർച്ചക്ക് (രണ്ടാം നൂറ്റാണ്ട് മുതൽ 1930 വരെ) ഇത് വലിയ ഒരു കാലം കാരണമായി.
ഇത് കടൽ വിഭവത്തിന്റെ ഉപയോഗിക്കുന്നതിന്‌ മികച്ച ഒരു ഉദാഹരണമാണ്‌.
പ്രകൃതിയും മനുഷ്യനും തമ്മിലുള്ള പാരസ്പര്യം സാമ്പത്തിക സംസ്ക്കാരങ്ങളുടെ രൂപീകരണ കാരണമാകുന്നതെങ്ങനെയെന്ന് ഇത് കാണിച്ച് തരുന്നു.
— World Heritage Committee
അവലംബം പുറത്തേയ്ക്കുള്ള കണ്ണികൾ Original Decision Document UNESCO Profile
26°15′N 50°37′E ﻿ / ﻿ 26.25°N 50.61°E ﻿ / 26.25; 50.61
പ്ലാസന്റൽ ഡിസീസ് ഇംഗ്ലീഷ് വിലാസം https://ml.wikipedia.org/wiki/Placental_disease
പ്ലാസന്റയിലെ ഏതെങ്കിലും രോഗം, ഡിസോർഡർ അല്ലെങ്കിൽ പാത്തോളജി എന്നിവയാണ് പ്ലാസന്റൽ രോഗം .
ഇസെമിക് പ്ലാസന്റൽ രോഗം ഗർഭാശയ ഭിത്തിയിൽ മറുപിള്ളയെ ബന്ധിക്കുന്നതിലേക്ക് നയിക്കുന്നു.
ഇത് അണ്ടർ-പെർഫ്യൂസ് ആയി മാറുന്നു.
ഇത് ഗർഭാശയ ഇസ്കെമിയയ്ക്ക് കാരണമാകുന്നു.
പ്രീക്ലാംസിയ, പ്ലാസന്റൽ അബ്രപ്ഷൻസ്, ഇൻട്രാ ഗർഭാശയ വളർച്ചാ നിയന്ത്രണം (IUGR) എന്നിവയുമായി ബന്ധപ്പെട്ട പാത്തോളജിയെ ഈ പദം കൂടുതലായി അവതരിപ്പിക്കുന്നു.
ഈ ഘടകങ്ങൾ പ്ലാസന്റൽ രോഗത്തിന് കാരണമാകുന്ന പ്രാഥമിക പാത്തോഫിസിയോളജിയാണെന്ന് അറിയപ്പെടുന്നു.
ഇത് പകുതിയിലധികം മാസം തികയാതെയുള്ള ജനനങ്ങളുമായി ബന്ധപ്പെട്ടതായി കണക്കാക്കപ്പെടുന്നു.
പ്ലാസന്റ (ജേണൽ)
ഒബ്‌സ്റ്റട്രിക്‌സ് ആൻഡ് ഗൈനക്കോളജി മേഖലയിലെ ഒരു പിയർ റിവ്യൂഡ് മെഡിക്കൽ ജേണലാണ് പ്ലാസന്റ .
പ്ലാസന്റൽ ഗവേഷണവും അവയുടെ പ്രയോഗങ്ങളും സംബന്ധിച്ച ശാസ്ത്രീയവും ക്ലിനിക്കൽ അന്വേഷണങ്ങളും ഇത് നൽകുന്നു.
ജേണലിൽ മുഴുനീളവും ചെറുതുമായ അവലോകനങ്ങൾ, യഥാർത്ഥ ലേഖനങ്ങൾ, പുസ്‌തക അവലോകനങ്ങൾ, അറിയിപ്പുകളും റിപ്പോർട്ടുകളും, പ്രധാനപ്പെട്ട മീറ്റിംഗുകളുടെ സംഗ്രഹങ്ങൾ, എഡിറ്റർക്കുള്ള കത്തുകൾ എന്നിവ ഉൾപ്പെടുന്നു.
ഇത് ഇൻറർനാഷണൽ ഫെഡറേഷൻ ഓഫ് പ്ലാസന്റ അസോസിയേഷന്റെ ഔദ്യോഗിക ജേണലാണ്.
ഇൻറർനാഷണൽ ഫെഡറേഷൻ ഓഫ് പ്ലാസന്റ അസോസിയേഷന്റെ അംഗങ്ങൾ ഇവരാണ്: ഓസ്‌ട്രേലിയയും ന്യൂസിലാൻഡും പ്ലാസന്റ റിസർച്ച് അസോസിയേഷൻ യൂറോപ്യൻ പ്ലാസന്റ ഗ്രൂപ്പ് ജാപ്പനീസ് പ്ലാസന്റ അസോസിയേഷൻ പ്ലാസന്റ അസോസിയേഷൻ ഓഫ് അമേരിക്കാസ്
പ്ലാസന്റ ഉയർന്ന നിലവാരമുള്ള ഒറിജിനൽ ലേഖനങ്ങൾ പ്രസിദ്ധീകരിക്കുകയും മനുഷ്യരുടെയും മൃഗങ്ങളുടെയും പ്ലാസന്റേഷന്റെ എല്ലാ വശങ്ങളെക്കുറിച്ചും മാതാവ്, മറുപിള്ള, ഗര്ഭപിണ്ഡത്തിന്റെ വികസനം എന്നിവയ്ക്കിടയിലുള്ള ഇടപെടലുകളെക്കുറിച്ചും വിഷയപരമായ അവലോകനങ്ങൾ ക്ഷണിച്ചു.
പരിണാമം, വികസനം, ജനിതകശാസ്ത്രവും എപ്പിജെനെറ്റിക്‌സും, സ്റ്റെം സെല്ലുകൾ, മെറ്റബോളിസം, ഗതാഗതം, ഇമ്മ്യൂണോളജി, പാത്തോളജി, ഫാർമക്കോളജി, സെൽ ആൻഡ് മോളിക്യുലാർ ബയോളജി, ഡെവലപ്‌മെന്റ് പ്രോഗ്രാമിംഗ് എന്നിവ ഉൾപ്പെടുന്നു.